Ungdómsleikarar í borðtennis til Danmarkar í vikuskiftinum Føroyskir borðtennisleikarar til Danmarkar í vikuskiftinum. Fríggjadagin fara føroyskir borðtennisleikarar til Danmarkar at taka lut í kapping í Roskilde. Talan er um vælskipaða kapping, ið hevur nógv ár á baki, og har útlendskir leikarar eisini leitar sær til. Eldru leikararnir knýttir at A-landsliðshópinum fara við, og harumframt fara einir 10-12 ungdómsleikarar í aldrinum 9-13 ár eisini við. Borðtennissamband Føroya hevur júst sett Pætur Albinus sum ungdómsmennara, og verður hetta fyrsta høvið hansara at síggja ungdómsleikarar sínar í dysti uttanlands, og fer hetta helst at geva íblástur til menningarætlanirnar framyvir. Vit ynskja leikarunum og venjarum teirra góða eydnu.